2. ΝΟΜΟΘΕΤ. ΔΙΑΤΑΓΜΑ υπ’ αριθ. 2655 της 17/31 Οκτ. 1953 Περί τροποποιήσεως και συμπληρώσεως του ν. 2112/1920 περί καταγγελίας της συμβάσεως εργασίας. Άρθρ.1.–(Αντικαθίσταται το άρθρ. 10 ν. 3514/ 1928, 15. Εβ. 3). Άρθρ.2.–«1.Δια Β.Δ/των εκδιδομένων προτάσει του Υπουργού Εργασίας δύνανται να εξαιρώνται εν όλω ή εν μέρει της εφαρμογής των διατάξεων της εργατικής νομοθεσίας, και δια Β.Δ/των εκδιδομένων προτάσει του Υπουργού Κοινωνικών Υπηρεσιών των διατάξεων της κοινωνικοασφαλιστικής νομοθεσίας φιλανθρωπικά ιδρύματα, εφ’ όσον: α)ο αριθμός των παρ’ αυταίς απασχολουμένων μισθωτών δεν υπερβαίνη τους 25 κατά τον χρόνον της υποβολής της σχετικής αιτήσεως και β)οι μισθωτοί τούτων σιτίζωνται και στεγάζωνται παρ’ αυτοίς. 2.Τα κατά την προηγουμένη παράγραφον Β. Δ/τα υπόκεινται πάντοτε εις ανάκλησιν». Το άρθρ. 2 ετροποποιήθη ως άνω δια του Ν.Δ. 20/1968 (κατωτ. αριθ. 4). 